සඳුන් ප්‍රියංකර විතානගේ

සඳුන් ප්‍රියංකර විතානගේ (ඉංග්‍රීසි: Sandun Priyankara Withanage) යනු ශ්‍රී ලාංකේය මාධ්‍යවේදියෙකු, ලේඛකයෙකු, කලා විචාරකයෙකු සහ සමාජ ක්‍රියාකාරිකයෙකි. ඔහු වෘත්තීය මට්ටමින් ප්‍රමුඛ පෙළේ පුවත්පත් රැසක විශේෂාංග ලේඛකයෙකු ලෙස කටයුතු කර ඇති අතර, "ෆාදර්" (2026) සිනමාපටය හරහා රංගන ශිල්පියෙකු ලෙස සිනමාවට ප්‍රවිෂ්ට විය.

 මුල් අවධිය සහ අධ්‍යාපනය 
සඳුන් ප්‍රියංකර 1982 අප්‍රේල් 01 වන දින රත්නපුර දිස්ත්‍රික්කයේ රක්වාන ප්‍රදේශයේ උපත ලැබීය. ඔහු සිය ප්‍රාථමික අධ්‍යාපනය කිරණෝදාගම කණිෂ්ඨ විද්‍යාලයෙන් ලැබූ අතර, ද්විතීයික සහ උසස් අධ්‍යාපනය රක්වාන දෙමුවාත මහා විද්‍යාලයෙන් හැදෑරීය.

 වෘත්තීය ජීවිතය 

 මාධ්‍යවේදියෙකු සහ ලේඛකයෙකු ලෙස 
මුල්කාලීනව වාමාංශික දේශපාලන ක්‍රියාධරයෙකු ලෙස කටයුතු කළ ඔහු පසුව පූර්ණකාලීන මාධ්‍යවේදියෙකු ලෙස ක්ෂේත්‍රයට එක් විය. ඔහු දිවයින, ලක්බිම, රාවය, අනිද්දා, ලංකාදීප සහ සත්හඬ වැනි පුවත්පත්වල නිදහස් ලේඛකයෙකු ලෙස සේවය කර ඇත. ඔහු "ඇත්ත" පුවත්පතේ විශේෂාංග කර්තෘවරයා ලෙසද කටයුතු කළේය.

ලේඛකයෙකු සහ කලා විචාරකයෙකු ලෙස ඔහු විසින් කෘති කිහිපයක් ප්‍රකාශයට පත් කර ඇත:

 එහෙටත් වහිනවැති (කාව්‍ය නිර්මාණ එකතුව) - 2015
 කොළඹ කවිය දෙස දයාර්ද්‍ර බැල්මක් (විචාර) - 2017
 හතරමං හංදියක වචන‘තර (කෙටිකතා) - 2022

 රංගන ශිල්පියෙකු ලෙස 
චමින්ද ජයසූරිය විසින් අධ්‍යක්ෂණය කරන ලද "ෆාදර්" (Father) සිනමාපටයේ "වෙල්ලා" නම් චරිතය නිරූපණය කරමින් ඔහු සිනමා රංගනයට පිවිසියේය.

 සමාජ ක්‍රියාකාරීත්වය 
ඔහු මානව හිමිකම් ක්‍රියාධරයෙකු ලෙස සිවිල් අයිතිවාසිකම් සහ ප්‍රජාතන්ත්‍රවාදය වෙනුවෙන් විවිධ මට්ටමින් සිය දායකත්වය ලබා දෙයි.

 මූලාශ්‍ර 
<references group="== සමුද්දේශ == <ref></ref> <ref></ref> <ref></ref> <ref></ref>  

https://www.youtube.com/watch?v=6Bfncwyx9nc